# Taariikhda:

# Mudane/Marwo Waalid/Waardiye,

# Ujeeddo: Foomka Taariikhda Koritaanka

Dugsiga Degmada Toronto (“**TDSB**”) Foomka Taariikhda Koritaanka (“Developmental History Form”) waxaa laga buuxiyaa arday kasta oo dugsiga soo galaya marka ugu horeysa ee TDSB uu ka bilaabo Rowdada ilaa Fasalka 2. Arrintani waa qayb muhiim ah oo kamid ah hanaanka iska diiwaangalinta TDSB. Macluumaadka waxaa lagu kaydin doonaa Diiwaanka Dugsiga Ontario ee canuggaaga (OSR) waxaana heli kara macalinkooda(tooda) iyo maamulaha/kuxigeenkiisa. Foomka Taariikhda Koritaanku waa qaab TDSB ay qoysaska uga ururiso macluumaadka si ay si wanaagsan ugu adeegto caruurtooda/ardaydooda. Waxaa sidoo kale la fahamsan yahay in kulamo wada hadal oo joogto ah la samayn doono guud ahaan sannad dugsiyeedka kaasoo dhexmaraya qoysaska, bareyaasha iyo guud ahaanba dugsiga.

Sannadaha Hore, waxaanu rumaysannahay in qoysasku yihiin saamaynta koowaad uguna awoodda badan ee waxbarashada caruurta, koritaankooda, caafimaadkooda, iyo badqabkooda. Waxaanu sidoo kaale rumaysannahay in qoysasku yihiin khubarada sida wacan u taqaana caruurtooda iyo baahiyahooda iyo awoodda taageerada caruurtooda, taasoo ah sababta aan kuugu casuumayno in aad nala wadaagto macluumaadka muhiimka ah ee ku saabsan awoodda, rabitaanka, baahiyaha canuggaaga iyo qaabka ugu wanaagsan ee aan ku taageeri karno inta uu dugsiga u gudbayo. Macallimiinta TDBS iyo shaqaaluhu waxay isticmaali doonaan macluumaadkan si ay u diyaariyaan waxbarasho ka rogaal celinaysa baahida iyo qaab waxbarasho oo ixtiraamaya awoodaha iyo rabitaanada canuggaaga, iyo sidii looga taageri lahaa waxbarashadooda dugsiga.

Fadlan u sheeg maamulaha dugsigaaga haddii aad jeceshahay in aad xiriir la yeelato xubin kamid ah shaqaalaha dugsiga kaasoo kaala shaqayn kara buuxinta Foomka Taariikhda Koritaanka. Macallinka canuggaagu wuxuu diyaarin doonaa wakhti uu kula kulmo si uu si qotodheer ugu fahamo macluumaadka aad la wadaagayso. Waxaanu aqoonsannahay muhiimadda qoysasku u leeyihiin in ay door mihiim ah ka ciyaaraan guud ahaanba inta lagu jiro hanaanka waxbarashada ardayga. Waxaanu ku dadaalaynaa sidii aanu u samayn lahayn iskaashi waadashaqayn oo adag. Waxaanu kaaga mahad celin doonaa macluumaad kasta oo aad nala wadaagto kaasoo gacan ka gaysanaya inay ku hagto bareyaashu sida ugu wanaagsan ee ay ugu adeegi karaan canuggaaga.

Waalidiinta/mas’uuliyiintu waxay dooran karaan *in aysan* buuxin Foomka Taariikhda Koritaanka ama waxay dooran karaan in ay ka jawaabaan su’aalo gaar ah. Haddii aad qabto wax su’aalo ah oo ku saabsan buuxinta Foomka Taariikhda Koritaanka, waxaanu kugu casuumaynaa in aad la xiriirto maamulaha dugsigaaga.

Waad ku mahadsan tahay wadashaqayntaada, waxaanna rajaynaynaa in aan wadashaqayno si aan u abuurno waayo aragnimo wanaagsan oo uu dugsiga ka helo canuggaagu.

Maamulaha,

Saxeexa

------------------------------------------------------------------------------------------------------------------

* Aniga/Anaga waxaan diidnay in aan buuxino Foomka Taariikhda Koritaanka
* Aniga/Anaga waanu buuxinay Foomka Taariikhda Koritaanka

Saxiixa Waalidka/Mas’uulka Taariikhda